પંજાબના લુધિયાણામાં બબ્બર ખાલસા ઇન્ટરનેશનલના 7 આતંકીઓની ધરપકડ કરવામાં આવી છે. પંજાબ પોલીસ અને કાઉન્ટર ઇન્ટેલિજન્સ ટીમના સંયુક્ત ઉપક્રમે આ અભિયાન ચલાવીને આંતકીઓને પકડવામાં આવ્યા છે. તમને જણાવી દઇએ કે બબ્બર ખાલસા એક પ્રતિબંધિત ખાલિસ્તાની સંગઠન છે. વધુમાં પોલીસે આ આંતકીઓ પાસેથી ત્રણ પિસ્તોલ અને 33 કારતૂસ પણ જપ્ત કર્યા છે. પુલિસના કહેવા મુજબ આતંકીઓ સ્થાનિક યુવાનાના સંપર્કમાં હતા. વધુમાં યુવાનો સાથે જોડાવવા માટે તે સોશ્યલ મીડિયાનો ઉપયોગ પણ કરતા હતા. માનવામાં આવી રહ્યું છે કે આ આંતકીઓ કોઇ મોટી ઘટનાને અંજામ આપવાનો પ્રયાસ કરી રહ્યા હતા.